**སྦེལ་ཀོབ་བདེ་སྐྱིད་སླར་གསོ་ས་གནས་འགོ་འཛིན་གསར་རྙིང་དབར་རྩིས་སྤྲོད་རྩིས་ལེན།**

ཕྱི་ལོ་ ༢༠༢༠ ཟླ་ ༡༢ ཚེས་ ༢༩ དང་ཚེས་ ༣༠ ཉིན་སྦེལ་ཀོབ་བདེ་སླར་ས་གནས་འགོ་འཛིན་རྙིང་པ་ཟུང་དྲུང་ཚེ་རིང་ཆོས་འཛོམས་དང་ས་གནས་འགོ་འཛིན་གསར་པ་དྲུང་གཞོན་དོན་གྲུབ་ལགས་གཉིས་ཀྱི་དབར་རྩིས་སྤྲོད་ལེན་གནང་ཡོད་པ་དང་། རྩིས་སྤྲོད་ལེན་གྱི་སྤྲོད་དཔང་ནང་སྲིད་ལས་ཁུངས་ཀྱི་སྐུ་ཚབ་སྦེང་ལོར་ལྷོ་སྤྱི་ཆོས་འཕེལ་ཐུབ་བསྟན་ལགས་ནས་གནང་ཡོད།

|  |  |
| --- | --- |
| ༢༠༢༠།༡༢།༢༩ | ས་གནས་འགོ་འཛིན་ནས་བདག་ཉར་དགོས་པའི་ཡིག་ཆ་དང་། སྒྲིག་གཞི་དེབ། འཛིན་ཆས། དེ་བཞིན་ཁྱབ་ཁོངས་ལས་བྱེད་དང་སྡེ་ཚན་ཁག་གི་ཡིག་ཆ་ཁག་རྩིས་སྤྲོད་གནང་།  |
| ས་གནས་འགོ་འཛིན་གྱི་ལས་ཤག་འཛིན་ཆས་རྩིས་སྤྲོད་བྱ་རྒྱུ་དང་། དེ་རྗེས་ལས་དོན་མཇུག་སྐྱོང་དགོས་རིགས་ངོ་སྤྲོད་འགྲེལ་བརྗོད་གྲུབ་མཚམས་རིམ་བཞིན་རྩིས་སྤྲོད་གནང་། |
| ༢༠༢༠།༡༢།༣༠ | སྔ་དྲོ་ཕྱག་ཚོད་ ༡༠།༠༠ ཐོག་ས་འགོ་གསར་རྙིང་དབར་ཞབས་སྟེགས་བརྗེ་ལེན་གྱི་མཛད་སྒོ་གནང་ཡོད་པ་དང་། མཛད་སྒོའི་ཐོག་རྟེན་འབྱུང་གསོལ་ཇ་དང་འབྲས་སིལ་འདེགས་འབུལ་ཞུ་རྗེས་ཁྱབ་ཁོངས་དགོན་སྡེ་ཁག་གི་སྐུ་ཚབ་དང་། རང་བདེན་ཚོགས་གཙོ། མཉམ་འབྲེལ་ཚོགས་གཙོ་དང་འགན་འཐུས། མཉམ་འབྲེལ་དྲུང་ཆེ། སློབ་གྲྭའི་སློབ་སྤྱི། འཕྲོད་བསྟེན་སྨན་ཁང་འགན་འཛིན། གཞིས་མཉམ་གཉིས་ཀྱི་ལས་བྱེད། གྲོང་སྡེའི་སྤྱི་མི། རྒས་གསོ་ཁང་འགན་འཛིན་དང་ས་གཞོན་དང་བེུད་ཚོགས་གཙོ་བཅས་ནས་འཚམས་འདྲིའི་མཇལ་དར་འབུལ་ཡོད། |
| སྔ་དྲོ་ཕྱག་ཚོད་ ༡༠།༣༠ ཐོག་བདེ་སླར་མཉམ་འབྲེལ་ཚོགས་ཁང་དུ་མི་མང་ཚོགས་ཆེན་བསྐྱངས་ཐོག་ས་གནས་འགོ་འཛིན་རྙིང་པས་ལས་རྒྱུན་རིང་གི་གྲུབ་འབྲས་སྙིང་བསྡུས་སྙན་སྒྲོན་དང་ས་འགོ་གསར་པས་འཚམས་འདྲིའི་གསུང་བཤད། སྤྲོད་དཔང་ནས་ས་འགོ་གསར་པ་ངོ་སྤྲོད་དང་ས་འགོ་གསར་རྙིང་དབར་རྩིས་སྤྲོད་རྩིས་ལེན་གྱི་གཟིགས་ཚུལ་ཇི་བྱུང་བཅས་སྙན་སྒྲོན་གནང་ཡོད། |
| ཕྱི་དྲོ་ཕྱག་ཚོད་ ༢།༠༠ པའི་ཐོག་ཅོ་ཀུར་གྲོང་སྡེ་གཉིས་ཀྱི་མི་མང་ཚོགས་ཁང་དུ་ས་གནས་འགོ་འཛིན་གསར་པ་ངོ་སྤྲོད་དང་འབྲེལ་གྱི་འཚམས་འདྲིའི་གསུང་བཤད་གནང་ཡོད། |